קרב ג'באליה השלישי (2024)
מהלך הלחימה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: כתוב כרשימת מבזקי חדשות, במקום ערך.
ב־6 באוקטובר החלו כוחות אוגדה 162 לפעול במרחב העיירה ג'באליה ומחנה הפליטים שבה. לדברי דובר צה"ל הפעילות החלה בעקבות מידע מודיעיני על הימצאות מחבלים ותשתיות טרור במרחב ובעקבות שיגור רקטות מהאזור לכיוון אשקלון. באותו יום חיל האוויר בהכוונת חטיבת האש 215 תקף עשרות מטרות טרור, בהן תשתיות תת-קרקעיות ומחבלי נוח'בה. באותו היום צה"ל יצא בהודעת פינוי לכל תושבי צפון רצועת עזה.
ב-7 באוקטובר הותר לפרסום שמו של חלל צה"ל אשר נפל במהלך הלחימה.
ב-8 באוקטובר דובר צה"ל הודיע כי כוחות אוגדה 162 הרגו כ-20 מחבלים ביממה שחלפה.
ב-9 באוקטובר הושלם כיתור העיירה. באותו היום, כלי טיס של חיל האוויר תקפו, בהכוונה מודיעינית של אמ"ן, שב"כ וחטיבת האש 215 בפיקוד אגודה 162, מחבלים במרחב ששימש בעבר כמתחם רפואי בג'באליה. המתחם שימש את המחבלים לפעילות טרור, והיו בו אמצעי לחימה רבים. לפחות 12 מחבלים נהרגו.
ב-10 באוקטובר 3 חיילי מילואים נפלו בקרב שהתפתח ממארב שכלל זירת מטענים, ירי צלפים וירי נ"ט.
ב-15 באוקטובר ירו מחבלים על כוחות צה"ל מתוך מרפאה של אונר"א ונהרגו. ב-17 באוקטובר חיל האוויר תקף מתחם ששימש בעבר כבית ספר. בתקיפה נהרגו 18 מחבלים. כמו כן, פרסם דובר צה"ל שכחלק מהפעילות הלוחמים איתרו בבית ספר עשרות אמצעי לחימה. באחת הכיתות אותר לוח גיר ששימש את המחבלים ועליו כיתובים בערבית המשבחים את טבח שבעה באוקטובר.
ב-18 באוקטובר הצטרפה חטיבת גבעתי לפעילות אוגדה 162 במרחב ג'באליה.
ב-19 באוקטובר פורסם כי במהלך הפעילות, צה"ל איפשר לאזרחים להתפנות באופן בטוח, דרך נתיבים מסודרים. לאחר כשבועיים מתחילת הקרב, למעלה מ-5,000 אזרחים התפנו ממחנה הפליטים. כמו כן הותר לפרסום כי שני חיילי צה"ל נהרגו מטיל נ"ט שפגע בטנק בו לחמו.
פורסם כי אוגדה 162 הצליחה עד 22 באוקטובר לפנות עשרות אלפי תושבים מהמרחב, לעצור ולהרוג קרוב ל-100 מחבלים ביומיים, ולהשמיד תשתיות טרור רבות. כמו כן, כוחות חטיבה 401 הרגו בתקיפה אחת כעשרה מחבלים. ב-23 באוקטובר פורסם כי עד כה התפנו 20,000 אזרחים מהמרחב.
ב-20 באוקטובר נהרג מפיצוץ מטען מפקד חטיבה 401, אחסאן דקסה.
ב-22 באוקטובר דיווחו בעזה שצה"ל הטיל כרוזים הקוראים לתושבי בית לאהיא להתפנות.
ב-23 באוקטובר צה"ל תקף במחנה ג'באליה והרג בכיר במשטרת חמאס בצפון רצועת עזה.
ב-25 באוקטובר פורסם כי כוחות צה"ל כיתרו ועצרו מחבלים בבית החולים כמאל עדואן. בנוסף, דווח כי מצפון הרצועה התפנו יותר מ-45,000 אזרחים, כ-300 מחבלים נעצרו ויותר מ-600 מחבלים נהרגו. כמו כן, צה"ל התיר לפרסום את שמותיהם של שלושה לוחמים שנפלו בקרבות בצפון הרצועה. השלושה נהרגו מפיצוץ מטען גחון רב עוצמה על טנק המרכבה שבו שהו.
ב-27 באוקטובר הותר לפרסום שמו של חלל צה"ל אשר נפטר מפצעיו. ב-28 באוקטובר הותר לפרסום שמו של חייל צה"ל אשר נפטר מפצעיו, במהלך הפעילות בג'באליה כוח לוחמים של היחידה הרב-ממדית חיפש במהלך הלילה עמדות צליפה במרחב, ברגע שהכוח נכנס למבנה, אירע פיצוץ מטען חבלה רב עוצמה שהטמינו מחבלי חמאס. מהפיצוץ נהרגו 4 מלוחמי היחידה ועוד מספר לוחמים נפצעו.
ב-2 בנובמבר צוות הקרב החטיבתי של חטיבת כפיר הצטרף לחטיבת גבעתי ו-401, בפיקוד אוגדה 162, בלחימה במרחב ג'באליה עם מספר גדודים, בהם גדוד נחשון, גדוד שמשון, ואחד מגדודי השריון של חטיבה 188. כמו כן, הותרו לפרסום שמותיהם של שני חללי צה"ל.
ב-12 בנובמבר נהרגו 4 לוחמי גדוד שמשון (92) של חטיבת כפיר לאחר שטיל RPG שנורה לעברם מטווח קרוב. ב-17 בנובמבר נהרגו 3 חללי צה"ל לוחמי גדוד נחשון (90) של חטיבת כפיר כאשר בתקרית הראשונה לוחם נפגע מירי צלף ובתקרית השנייה היתקלות פנים מול פנים.
ב-20 בנובמבר נהרג לוחם צה"ל בקרב מול מחבלים בהיתקלות מטווח קרוב. ב-29 בנובמבר נהרג מפקד כיתת צמ"ה בגדוד 601 מירי טיל נ"ט לעברו.
ב-9 בדצמבר נהרגו 3 לוחמי צה"ל בירי טיל נ"ט לעברם, באירוע נפצעו קשה 3 לוחמים נוספים.
ב-26 בדצמבר במהלך היתקלות עם מחבלי חמאס נהרג מפקד פלגה ביחידה הרב ממדית, באותה היתקלות עם מחבלים נפצע קשה לוחם נוסף של היחידה
ב-28 בדצמבר פרסם צה"ל כי סיים את פעולתו בבית החולים כמאל עדואן במחנה הפליטים ג'באליה, ובאזור נעצרו יותר מ-240 מחבלים. מבחינת אוגדה 162, שהובילה את הפעולה ההתקפית בצפון רצועת עזה בשלושת החודשים הללו, בית החולים כמאל עדואן הינו הבסיס העיקרי האחרון של חמאס בג'באליה - ונפילתו סימלה את סיום המבצע בעיר, כאשר נותרו בה עוד כמה משימות אחרונות שאורכן הוערך לשבוע.
ב-30 בדצמבר הותר לפרסום שמו של חלל צה"ל אשר נפל בתאונה מבצעית בג'אבליה.
בלילה שבין 29 בדצמבר ל-30 בדצמבר חיסלו כוחות אוגדה 162 והיחידה הרב-ממדית, שהציבו מארבים סביב מחנה הפליטים, 106 מחבלים חמושים שניסו להימלט ממחנה הפליטים בחסות הגשם הכבד. בנוסף, תיעדו הכוחות מחבלים שיוצאים מבית החולים האינדונזי שבצפון ברצועה ומטמינים בסביבתו מטעני חבלה. האוגדה פרסה 4 חטיבות במארב, בציפייה לניצול של מזג האוויר בידי האויב, בהם חטיבה 401 שהרגה 65 מחבלים, וחטיבת גבעתי שחיסלה 25 תוך 4-5 שעות בלבד.
ב-5 בינואר יצאה חטיבת כפיר מהרצועה לאחר שהשלימה את משימותיה בבית לאהיא, בשכונת הקצינים ב'עזבת בית חאנון' ובשכונת שיח' זאיד. בתקופה זו, לוחמי החטיבה השמידו תשתיות טרור רבות במרחב וחיסלו מחבלי חמאס רבים.
ב-8 בינואר מסוק קרב תקף בבית הספר חלאווה מחבלי חמאס שפעלו במקום, על פי דיווחים פלסטינים 4 נהרגו, לאחר שלושה ימים ב-11 בינואר, חיל האוויר תקף שוב שם, ועל פי דיווח משרד הבריאות העזתי 8 נהרגו.
ב-15 בינואר צה"ל ביקש שוב מתושבי ג'באליה להתפנות.
בליל 18 בינואר לאחר הסכם חמאס–ישראל (2025) החלו כוחות צה"ל לצאת מג'באליה ובית לאהיא, ובכך הביאו לסיימו של המבצע.
ב-22 בינואר גם חטיבת גבעתי יצאה מהרצועה.